CELEX ID: 32010L0080
Publication Date: 2010-11-22

Document:
KOMISIJOS DIREKTYVA 2010/80/ES
2010 m. lapkričio 22 d.
kuria iš dalies keičiamos Europos Parlamento ir Tarybos direktyvos 2009/43/EB nuostatos dėl su gynyba susijusių produktų sąrašo
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. gegužės 6 d. Europos Parlamento ir Tarybos direktyvą 2009/43/EB dėl su gynyba susijusių produktų siuntimo Bendrijoje sąlygų supaprastinimo (1), ypač į jos 13 straipsnį,
kadangi:
(1)
Direktyva 2009/43/EB taikoma visiems su gynyba susijusiems produktams, kurie atitinka 2007 m. kovo 19 d. Tarybos priimtame Europos Sąjungos bendrajame karinės įrangos sąraše išvardytus produktus.
(2)
2010 m. vasario 15 d. Taryba priėmė atnaujintą Europos Sąjungos bendrąjį karinės įrangos sąrašą (2).
(3)
Todėl būtina iš dalies pakeisti Direktyvos 2009/43/EB priedo nuostatas dėl su gynyba susijusių produktų sąrašo.
(4)
Siekiant suderinamumo, nuostatas, būtinas šiai direktyvai įgyvendinti, valstybės narės turėtų taikyti nuo tos pačios dienos kaip nuostatas, būtinas Direktyvai 2009/43/EB įgyvendinti.
(5)
Šioje Direktyvoje numatytos priemonės atitinka Direktyvos 2009/43/EB 14 straipsnyje nurodyto Komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 2009/43/EB priedas pakeičiamas šios direktyvos priedo tekstu.
2 straipsnis
Perkėlimas į nacionalinę teisę
1. Valstybės narės ne vėliau kaip iki 2011 m. birželio 30 d. priima ir paskelbia įstatymus ir kitus teisės aktus, būtinus šiai direktyvai įgyvendinti. Valstybės narės nedelsdamos pateikia Komisijai tų nuostatų tekstus.
Tos nuostatos taikomos nuo 2012 m. birželio 30 d.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų pagrindinių nacionalinių teisės aktų nuostatų tekstus.
3 straipsnis
Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje 2010 m. lapkričio 22 d.

EuroVoc Classification:
Level 1: 100142
100147
100143
Level 2: 100168
100194
100173
Level 3: 2647
2464
3185
4045
All Descriptors: 1631
2464
2647
3057